Στρατόπεδο

Το Στρατόπεδο εμφανίζεται ως μία από τις πιο γνωστές τοποθεσίες στο Ποικίλο Όρος, καλύπτοντας ολόκληρη την περιοχή πάνω από το Περιστέρι, μέρη του Χαϊδαρίου και τις συνοικίες της Χρυσουπόλεως. Παρά την υπερμεγέθη περιοχή που καλύπτει, το περισσότερο παραμένει ανεξερεύνητο, κυρίως λόγω των συνόρων του με τις ενεργές εκτάσεις των Στρατοπέδων Καραϊσκάκη, οι οποίες απαγορεύουν την είσοδο πολιτών στις περισσότερες πλευρές του.

Εμφανίστηκε αναλυτικά στα Χρονικά του Βουνου #8, Στις Αποθήκες, και αποτελεί μέρος του Τομέως Α, Είσοδος. Προς τα απαγορευμένα πεδία σκοποβολής, οι πλαγιές ανηφορίζουν προς τις εκτάσεις στην κορυ΄φη στο Κασκαντάμι και τις Τελικές Κεραίες, και εισέρχονται στον Τομέα Β, το Βουνό. Φέρει το δικό του όνομα τοποθεσίας, *Στρατόπεδο*.

## Κατάκτηση

Μέρη του Στρατοπέδου περπατήθηκαν το Δεκέμβριο του 2015, όταν οι Βουόριορς κατέβαιναν από το Κασκαντάμι και τις Κεραίες Χαϊδαρίου και βγαίνοντας προς τα παλιά γήπεδα του Τένις στα Κ.Ε.Β.Ο.Π Χαϊδαρίου. Αργότερα, και οι δασικές εκτάσεις με τα φρύγανα εξερευνήθηκαν από τον James Kingston, τον Perikli Vai και το Sotiri Anni το Μάρτιο του 2018 για να ξεφύγουν από τις επικίνδυνες περιοχές του Στενού Δρόμου μετά το Σούρουπο.

Η κατηφορίζουσα πλαγιά από το Στενό Δρόμο και προς τις εκτάσεις στο Στρατόπεδο έχει επίσης χρησιμοποιηθεί συχνότατα για να πραγματοποιηθεί σύντομη επιστροφή στην Οδό Τεμπών από το Φυλάκιο, αντί να γίνει ο περίμετρος προς τις Πευκιές και την Πρώτη Κεραία.

Στις 17 Μαρτίου, 2020 το Στρατόπεδο εξερευνήθηκε εκτενώς από το χαμηλότερο μέχρι το υψηλότερο σημείο του από τους James Kingston, Sotiri Anni και Taso Katsouda.

## Τοπίο

Στα δεξιά των περιοχών στο Κάτω Μοναστήρι, όπου η Μονή χωρίζεται από το Φαράγγι, ένα άνοιγμα στις πορτοκαλιές οδηγεί σε πληθώρα όμορφων ξεφώτων χαμηλού υψομέτρου οι οποίες επιβλέπουν τις πεδιάδες στο Περιστέρι. Ποικιλία θάμνων σημαδεύει την περιοχή αυτή, μαζί με ασπαλάθους, ξεραμένες αλόες, πεύκα και ελιές, οι οποίες αποπνέουν αρχαιοελληνικές αύρες. Πέρα προς το βαθύτερο Βουνό, η περιοχή γίνεται πιο βραχώδης, με κοιλάδες, ατραπούς και μικρά φαράγγια με ανάγλυφα που οδηγούν σε γαλήνιο αλσύλλιο γεμάτο θυμάρια, καλούμενο, ευστόχως, Θυμαρόδασος. Αργότερα, οι Βουόριορς ανεκάλυψαν παρατημένα μελίσσια, τν τρίτη τέτοια περιοχή εκτός αυτής στις Κάτω Μελιές και τα όρια με τις Απολήξεις, καθώς και εκείνη στην πλαγιά του Στενού δρόμου πίσω από Το Μοναστήρι. Μικρό τραπέζι με ξύλινες καρέκλες ευρέθη υπό τα πεύκα που δημιουργεί όμορφο, ήσυχο σκηνικό, ενώ χαμηλότερα στο δρόμο μετρίας εκτάσεως λειμώνας με σίκαλη και στάχυα επιβλέπει τη μικρή πλαγιά. Τα λίθινα ερείπια κάποιας παλιάς κατασκευής βασιλεύουν σε αυτό το χωράφι πάνω από ένα ακόμα Αθηναϊκό Πανόραμα, το οποίο οδήγησε τους Βουόριορς στο να πιστέψουν πως και δεύτερη αρχαία *φρυκτωρία,* εκτός αυτής που ανεκαλύφθη στην κορυφή στο Χωριό.

Τελικά, η περιοχή στρίβει προς τα πάνω και συναντά το Στενό Δρόμο στο Φυλάκιο. Πέρα από το Στενό Δρόμο και τους σπαρμένους με αγριεαλαίες δρομίσκους του, μπορεί κανείς να στρίψει αριστερά για να βρει το τέλος της Δεύτερης Κεραίας και τους δρόμους Λιοπυρίου που οδηγούν σε απαγορευμένα πεδία σκοποβολής γεμάτα από άγρια στυπία που αποτελούν τα φυσικά σύνορα του Στρατοπέδου με την κορυφή στο Κασκαντάμι.

Συνεχίζοντας ακόμη πιο πάνω, φήμες έλεγαν πως θα μπορούσε κανείς να φθάσει μέχρι τις Τελικές Κεραίες, και αυτό το χρόνια ονειρεμένο πλάνο πραγματοποιήθηκε από τους Βουόριορς James Kingston, Sotiri Anni και Taso Katsouda, κατά την εσπέρα της 17ης Μαρτίου, 2020.

## Το Bunker

Στις χαμηλότερες περιοχές του Στρατοπέδου, λιγοστά μέτρα πάνω από το Άνοιγμα στις Πορτοκαλιές και τα άλση με τις αγριελιές, υπάρχει μια παλιά λίθινη κατασκευή με δύο δωμάτια και μια σπαρμένη με αγριόχορτα κορυφή, που φαίνεται πως εξυπηρέτησε το στρατό ως υδραγωγείο ή δεξαμενή ύδατος.

Σκουριασμένα σκαλιά οδηγούν σε σκιερό θάλαμο ο οποίος θεωρείται πως είχε κάποτε νερό. Ένας ακόμη όροφος κλειδωμένος με παλιοσίδερα και μπάζα φαίνεται πως είχε επίσης χτισθεί, όμως δεν υπήρχε καμιά ορατή είσοδος. Λόγω της σκοτεινής του, στοιχειωτικής εικόνας και ομοιότητος με τις κατασκηνώσεις και τα στρατόπεδα των Γερμανών Ναζί, πήρε το ανεπίσημο όνομα Bunker.

Συντρίμμια και διαλυμένοι σωλήνες βρέθηκαν στην περιοχή, μαζί με το σκελετό και τα απομεινάρια νεκρής νυχτερίδας.

Η περιοχή εμφανίσθηκε και περιεγράφη εκτενώς στην τελευταία ιστορία του βουνού, Καιροί και Νοσταλγοί.